О Б Щ И Н С К И   С Ъ В Е Т    П Е Р Н И К

Р Е Ш Е Н И Е  № 942
от 26.02.2026 г.
За прилагане на насърчителна мярка, предоставена със Сертификат за инвестиции клас „В“ №1/04.11.2025 г. за инвестиционен проект „Изграждане на автоматизиран и климатизиран склад за съхранение и спедиция на готова продукция“ в поземлен имот с идентификатор 55871.511.9026, с адрес на поземления имот: гр. Перник, кв. „Църква“, ул. „Тодор Йорданов“

На основание чл.21 ал.1 т.8 и ал.2 от ЗМСМА, чл.24 ал.1 и чл.2, ал.1 от Наредба №14 за насърчаване на инвестициите с общинско значение в община Перник и издаване на сертификати клас „В“, приета с Решение №1234/19.05.2023 г., по Протокол №6, т.19 на Общински съвет Перник и чл.22а, ал.1, т.2, ал.2 и ал.13, чл.22и, т.4 и чл.22з от Закона за насърчаване на инвестициите, и чл.62, ал.2 от Наредба №8 за общинското имущество на територията на община Перник
ОБЩИНСКИ СЪВЕТ РЕШИ:

1. Разрешава прилагането на мярката придобиване право на собственост върху недвижим имот - частна общинска собственост, съгласно издаден Сертификат за инвестиция клас „В“ №1/04.11.2025 г. за инвестиционен проект: „Изграждане на автоматизиран и климатизиран склад за съхранение и спедиция на готова продукция“ в ТЕРЕН, представляващ поземлен имот с идентификатор 55871.511.9026 /землище петдесет и пет хиляди осемстотин седемдесет и едно, кадастрален район петстотин и единадесети, имот девет хиляди двадесет и шест/ с площ от 2 011 кв. м /две хиляди и единадесет кв. м/, съгласно кадастралната карта и кадастралните регистри на гр. Перник, одобрени със Заповед № РД-19-91/13.10.2008 г. на Изпълнителния директор на АКГГ. Последно изменение на кадастралната карта и кадастралните регистри, засягащо поземления имот: Заповед №18-162/10.01.2014 г. на началника на СГКК-Перник. Адрес на поземления имота: гр. Перник, ул. „Тодор Йорданов“. Трайно предназначение на територията: Урбанизирана. Начин на трайно ползване: За друг обществен обект, комплекс. Предишен идентификатор: няма. Номер по предходен план: 9026, квартал:2, парцел: I. Съседи: 55871.511.9025; 55871.511.858; 55871.511.964. За който, съгласно регулационния план на гр. Перник, кв.“Църква“ е отреден УПИ ХХ, кв.2. В едно със Сграда с идентификатор 55871.511.9026.1 /землище петдесет и пет хиляди осемстотин седемдесет и едно, кадастрален район петстотин и единадесети, имот девет хиляди двадесет и шест, сграда първа/ по КККР на гр. Перник, одобрена със Заповед РД-18-91/13.10.2008 г. на Изпълнителния директор на АГКК. Последно изменение на кадастралната карта и кадастралните регистри, засягащо сградата: няма извършено изменение на КККР със заповед. Адрес на сградата: гр. Перник, ул. „Тодор Йорданов“. Сградата е разположена в поземлен имот с идентификатор:  55871.511.9026; застроена площ: 133 кв. м; брой етаж: 2 /два/; брой самостоятелни обекти в сградата: 0; предназначение: Селскостопанска сграда; предишен идентификатор: няма; строителство - монолитно; година на построяване - 1963 г. За които е съставен АОС №13879/19.05.2020 г., утвърден от кмета на Община Перник, вписан в Служба по вписванията гр. Перник Дв.вх.№1538, Вх.рег.№1570/28.05.2020 г., Акт №33, т.6, дело №738/2020, партидидна книга: 33237, 70750.

2. Утвърждава продажна цена на имота в размер на 117 324,79 € /сто и седемнадесет хиляди триста двадесет и четири евро и седемдесет и девет евроцента/ без ДДС и 20% ДДС в размер на 23 464,96 € /двадесет и три хиляди четиристотин шестдесет и четири евро и деветдесет и шест евроцента/ или обща сума в размер на 140 789,75 € /сто и четиридесет хиляди седемстотин осемдесет и девет евро и седемдесет и пет евроцента/ и в лева 229 467,35 лв. /двеста двадесет и девет хиляди четиристотин шестдесет и седем лева и тридесет и пет стотинки/ без ДДС и 20% ДДС в размер на 45 893,47 лв. /четиридесет и пет хиляди осемстотин деветдесет и три лева и четиридесет и седем стотинки/ или обща сума в размер на 275 360,82 лв. /двеста седемдесет и пет хиляди триста и шестдесет лева и осемдесет и две стотинки/, съгласно пазарна оценка на основание чл.41, ал.2 от ЗОС, предоставена от независим оценител, регистриран в КНОБ, при спазване на изискванията на чл.22а, ал.2 и ал.13 от Закона за насърчаване на инвестициите и чл.24 от Наредба №14/19.05.2023 г. за насърчаване на инвестициите с общинско значение в община Перник и издаване на сертификати клас „В“. 

3. Одобрява проект на договор за продажба на недвижимия имот по т.1 от настоящото решение - Приложение №1. 

4. Възлага на кмета на Община Перник да издаде заповед и да сключи договор за продажба на недвижимия имот по т.1 с инвеститор ЕТ „ЗДРАВКО ГЕОРГИЕВ - ПЕНКА ГЕОРГИЕВА“, ЕИК 208076984, съгласно издаден сертификат №1 от 04.11.2025 г., на основание чл.24, ал.1, т.1 от Наредба №14 за насърчаване на инвестициите с общинско значение в община Перник и издаване на сертификати клас „В“. 

Решението е прието на заседание на Общинския съвет, проведено на 26.02.2026г., Протокол № 2 т. 42 от дневния ред и е подпечатано с официалния печат на Общинския съвет.
ПРЕДСЕДАТЕЛ:
 /Д. ЗАХАРИЕВ/

